מתנדבת בשירות לאומי זכאית ל-­22 ימי חופש בשנה, ואם היא משרתת שישה ימים בשבוע – ל-26 ימי חופש בשנה. בנוסף, ניתן לנצל עד 20 ימי מחלה בשנה, ובמקרים חריגים עד 90 יום. יש להוציא אישור רפואי לגבי ימי המחלה, אחרת הם יבואו על חשבון ימי חופש. אם לקחת יותר ימי חופש ממה שמאפשרת העמותה, עלייך להשלים את אותו מספר ימים כדי לסיים שנה או שנתיים של שירות. תחת תנאים מסוימים וחריגים, ניתן לעשות הפסקה של חודש ומעלה במהלך השירות.